Hans Engnestangen

Hans Engnestangen (født 28. mars 1908 på Brandbu, død 9. mai 2003 på Brandbu) var en norsk skøyteløper. Gjennom det meste av 1930-tallet var han en av verdens beste sprintere. Han representerte Hamar IL i de mest meritterte årene.

 Skøytekarriere 
Engnestangen tilhørte sammen med Ivar Ballangrud og Michael Staksrud den såkalte Hadelandstrioen. Som ung var han en del av arbeideridrettsbevegelsen, og 19 år gammel vant han både 500 og 1 500 m i vinterspartakiaden på Bislett. Han ble også norsk arbeideridrettsmester tre år på rad. I 1931 flytta han til Hamar, der han bodde hos og trente under Peter Sinnerud, og han representerte seinere Hamar Idrettslag.

Han vant 8 distanseseire på 500 og 1 500 m i internasjonale mesterskap, og i 1933 ble han også verdensmester sammenlagt – hans eneste internasjonale tittel. Mellom 1931 og 1938 ble han seks ganger blant de seks beste i EM og VM. Ofte valgte han imidlertid å trekke seg fra 10 000 m, tross god plassering etter tre løp. Han ble to ganger norsk mester (1937 og 1938). Han fikk Morgenbladets gullmedalje for sine meritter i 1938.

Engnestangen deltok i to OL, men uten suksess. I Lake Placid i 1932 mestra han ikke den spesielle kvartettstarten, og fikk en fjerdeplass i finaleheatet som beste plassering. Foran OL i Garmisch-Partenkirchen var han stor favoritt på 500 m. Men den sprø isen på Rießersee passa dårlig for Engnestangens kraftige skyv, og han falt. På 1 500 m fikk han en 8.-plass.

 Under krigen 
Hans Engnestangen var blant de få skøyteløperne som ikke deltok i idrettsboikotten under okkupasjonen. Vinteren 1942 deltok han ikke bare i stevner i Norge, men også i landskampen Tyskland–Norge i Klagenfurt. I juli 1942 var han idrettsinstruktør på et 3-ukers lagførerkurs i Alta for om lag 60 gutte-elever i alderen 14-18 år (unghirden) og alle elevene ble hentet fra NSUFs egne rekker. Den 12. januar 1944 ble det publisert i Åndalsnes avis et innlegg av Hans Engnestangen med tittelen: Hvorfor jeg er medlem av NS.

Han ble under landssvikoppgjøret dømt til 2 års tvangsarbeid.

 Meritter 
Mellom 1933 og 1938 satte han tre ganger verdensrekord på 500 m og en gang på 1 500 m i Davos. Tidene 41,8 (5. februar 1938) og 2.13,8 (29. januar 1939) ble stående inntil de ble sletta av russiske løpere på Medeobanen i januar 1952.

Liste over verdensrekordnoteringer gjort av Hans Engnestangen.
 Tid  Dato  Sted  Bane  Løp  Varighet  Senior menn – 500 m 42,5  21. januar 1933   Davos  Davos Eisstadion  50-årsjubileumsløp for KNSB  2 år, 11 måneder og 28 dager 42,3  30. januar 1937   Davos  Davos Eisstadion  EM 1937  1 år og 6 dager 41,8  5. februar 1938   Davos  Davos Eisstadion  Allround-VM 1938  13 år, 11 måneder og 1 dag Senior menn – 1 500 m 2.13,8  29. januar 1939   Davos  Davos Eisstadion  Internasjonalt løp 1939  12 år, 11 måneder og 22 dager

 Personlige rekorder 
 Distanse  Tid  Dato  Sted  Bane500 m  41,8  5. februar 1938  Davos  Davos Eisstadion1 000 m  1.31,5  20. februar 1943  Hamar  Hamar stadion1 500 m  2.13,8  29. januar 1939  Davos  Davos Eisstadion3 000 m  4.57,5  19. februar 1937  Hamar  Hamar stadion5 000 m  8.31,3  7. februar 1934  Gjøvik  Gjøvik stadion10 000 m  18.06,9  19. februar 1933  Trondheim  Øya stadion

 Referanser 
Medaljevinnere i Allround-VM, menn (1889–...) 1893–2012  på N-S-F.no Publisert 20. februar 2012. Besøkt 5. februar 2013.
Medaljevinnere / ”Topp 3” i Allround-EM, menn (1891–...) 1893–2013  på N-S-F.no Publisert 13. januar 2013. Besøkt 5. februar 2013.
Medaljevinnere i Norske Mesterskap på skøyter – Menn Senior  på N-S-F.no Publisert 6. januar 2013. Besøkt 5. februar 2013.

 Litteratur 



 Eksterne lenker 


 Om Hans Engnestangen på Norges Skøyteforbunds hjemmesider 
 Innslag fra Norge Rundt : «3. Gran på Hadeland: 80-årig skøyteløper» fra sendinga den 3. mars 1989.

Kategori:Norske skøyteløpere
Kategori:Verdensmestere i hurtigløp på skøyter – Allround
Kategori:Norgesmestere i hurtigløp på skøyter – Allround
Kategori:Deltakere for Norge under Vinter-OL 1932
Kategori:Skøyteløpere under Vinter-OL 1932
Kategori:Deltakere for Norge under Vinter-OL 1936
Kategori:Skøyteløpere under Vinter-OL 1936
Kategori:Deltakere for Norge i allround-VM på skøyter
Kategori:Tidligere verdensrekordholdere i hurtigløp på skøyter
Kategori:Skøyteløpere for Brandbu Idrettsforening
Kategori:Skøyteløpere for Hamar Idrettslag
Kategori:Nordmenn fra andre verdenskrig
Kategori:Medlemmer av Nasjonal Samling
Kategori:Nordmenn dømt i landssvikoppgjøret etter krigen
Kategori:Personer fra Gran kommune
Kategori:Artikler i skøytesportprosjektet